סגל נולדה לחיים, מהנדס תעשייה וניהול, יליד ישראל; וליפה סגל, רוקחת, ילידת רומניה. השניים יזמים בתחום התרופות. סגל היא השנייה מבין שלושה האחים. הבכור, ד"ר דדי סגל, הוא יזם בתחום התרופות והצעיר, אור סגל, עוסק במחקר ביואינפורמטיקה .
סגל נולדה וגדלה בחולון, והיא בוגרת תיכון קוגל בעיר. שירתה בצה"ל ביחידה 8200.
היא בוגרת תוכנית הבין-תחומית לתלמידים מצטיינים ע"ש עדי לאוטמן (סיימה ב-2005) ובעלת תואר שני בביואינפורמטיקה מאוניברסיטת תל אביב (2007) התזה שלה, בהנחיית פרופסור דוד הורן ופרופסור איתן רופין, עסקה בשימוש בכלים של למידה חישובית, להסקת הבנות ביולוגיות מרצפי DNA. בעלת תואר שני נוסף בניתוח החלטות מאוניברסיטת מינרווה בסן פרנסיסקו, בהם התמחתה בבשיטות לניתוח מידע, בינה מלאכותית ומערכות מורכבות (2017).
עבדה במספר חברות הזנק והתמחתה בביואינפורמטיקה ובלמידת מכונה. בשנים 2008–2010 עבדה במעבדות החדשנות של מיקרוסופט כחוקרת.
נכון ל-2020, מתגוררת בתל אביב-יפו.
קריירה בתחום האמנות.
ב-2009 החליטה סגל לעשות הסבה לתחום האמנות תוך שילוב אלקטרוניקה, מכניקה ותוכנה ביצירתה.
הציגה, בין היתר, במוזיאון ישראל, מוזיאון הרצליה, מוזיאון פתח תקווה, Bonn ,Bundeskunsthalle, Museum für Angewandte Kunst, Frankfurt, ועוד.
סגל רותמת בעבודותיה טכנולוגיות ומידע כחומרי גלם ומשתמשת בהם לבניית מכונות ומייצבים הקושרים בין העולם הפיזי ועולמות וירטואליים. היא יוצרת ומתבוננת בסיטואציות של חוסר הלימה העולות מחיי היום-יום האישיים בתוך סביבות טכנולוגיות ושואלת שאלות העוסקות באינטימיות מול ניכור, פרטיות מול חשיפת יתר, זהות, זיכרון ומקוריות.
לימדה בבצלאל (בשנים 2008–2010 ו-2020–2018) ובסמינר הקיבוצים (2015-2016) וייעצה לסטודנטים במכון הטכנולוגי חולון (2010–2014).
אוטו פון היגל
אויגן אוטו פרייהר פון היגל (בגרמנית: Eugen Otto Freiherr von Hügel; 20 בספטמבר 1853 – 4 בינואר 1928) היה גנרל גרמני, ומפקד קורפוס המילואים ה-26 במהלך מלחמת העולם הראשונה.
ביוגרפיה.
פון היגל נולד ב-20 בספטמבר 1853 בשטוטגרט. אביו, אלברט פרדיננד פון היגל, היה אוברסט בצבא ממלכת וירטמברג, ואילו סבו, ארנסט פון היגל, היה גנרל לויטננט ושר המלחמה הווירטמברגי. בשנת 1870 הוא התגייס ל, והצטרף לרגימנט הרגלים ה-122 (וירטמברג ה-4 - פרנץ יוזף, קיסר אוסטריה ומלך הונגריה), עימו לחם במהלך מלחמת צרפת–פרוסיה. בשנת 1908 הוא מונה למפקד הדיוויזיה ה-2, ובשנת 1912 הוא הועלה לדרגת גנרל חיל הרגלים.
עם פרוץ מלחמת העולם הראשונה הוא מונה לסגן מפקד הקורפוס ה-13, וב-25 באוגוסט 1914 מונה היגל למפקד קורפוס המילואים ה-26, אשר הוקם כחלק מהגל השני של הגיוס במלחמת העולם הראשונה. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפס עמדות באזור שמפאן בשם "קבוצת דורמואז". על פעולותיו במלחמה קיבל היגל את עיטור הפור לה מריט ואת עיטור מסדר העיט האדום, וב-6 במרץ 1918 הוא פרש לביתו. לאחר המלחמה התגורר היגל בנוננאו, עד מותו ב-4 בינואר 1928.
התנועה הירוקה
סברינה ברטלט
סברינה ברטלט (באנגלית: Sabrina Bartlett; נולדה ב-12 בספטמבר 1991) היא שחקנית אנגלייה. היא ידועה מהופעתה בתפקיד סופיה בסדרה "הסודות של דה וינצ'י", ובתפקיד הנסיכה איזבלה בעונה הראשונה של הסדרה ההיסטורית "אבירי הלילה".
The Heat
The Heat (בעברית: החום) הוא אלבומה השלישי של הזמרת-יוצרת האמריקאית טוני ברקסטון. האלבום יצא לאור ב-25 באפריל 2000, על ידי חברת התקליטים לה-פייס רקורדס. אלבום זה נחשב לתפנית מוזיקלית בקריירה של ברקסטון מכיוון שהוא מכיל פחות בלדות ויותר מוזיקה אורבנית בניגוד לשני אלבומיה הקודמים.
רקע והפקה.
מרבית שירי האלבום נכתבו והופקו על ידי ברקסטון עצמה ובעלה קרי לואיס כאשר גם הכותבת הידועה דיאן וורן אשר עבדה באותם ימים עם זמרות כמו סלין דיון ומריה קארי ובהמשך גם עם זמרות כמו ביונסה וליידי גאגא כתבה שניים משירי האלבום.
באלבום מתארח הראפרית המנוחה לפט איי (מלהקת TLC) ובכך זו הייתה הפעם הראשונה בה ברקסטון אירחה אמן באלבום שלה.
הצלחה.
האלבום הגיע בשבוע הבכורה למקום השני בארצות הברית עם מכירות של 199 אלף עותקים ועוד באותה השנה כבר הגיע למעמד פלטינה כפולה במדינה. נכון להיום מכירותיו עומדות על קרוב ל-2.1 מיליון עותקים במדינה ו-4 מיליון עותקים בכל העולם.
בנוסף לכך, הוא היה מועמד לפרס גראמי בקטגוריית "אלבום ה-R&amp;B" הטוב ביותר ואף באותו טקס זכתה ברקסטון בקטגוריית "הביצוע הווקאלי הנשי הטוב יותר בשיר R&amp;B" על השיר "He Wasn't Man Enough" ובנוסף גם השיר היה מועמד בקטגוריית "שיר ה-R&amp;B" הטוב ביותר.
גל עיני
גל עיני - השער לפנימיות התורה הוא ארגון הפועל להפיץ את היהדות ופנימיות התורה - קבלה וחסידות - על ידי שיעורים, סרטונים, סמינרים, הוצאת ספרים, דיסקים ותכשיטים. בראש הארגון עומד הרב יצחק גינזבורג, תחתיו מנהל את הארגון הרב איתיאל גלעדי.
על הארגון.
גַּל עֵינַי הינה עמותה ללא מטרות רווח, המוקדשת להפצת והוראת יהדות ופנימיות התורה – הקבלה והחסידות – לכל המעוניין להכירה ולהתעמק בה. באמצעות ספרים, שיעורים, פרשת השבוע, סמינרים ודיסקים, מבקשת עמותת גַּל עֵינַי להביא את אוצרותיה הפנימיים של תורת ישראל לכל אחד ואחת, באופן הנוגע לחיינו, כפרטים, כיהודים וכבני אדם.
העמותה הוקמה לפני למעלה מ-35 שנה על ידי הרב יצחק גינזבורג שליט"א, חסיד חב"ד ומחשובי מורי הקבלה והחסידות בדורנו. בשיעוריו ובספריו חושף הרב גינזבורג עומקים חדשים ובלתי-מוכרים בתחום פנימיות התורה, וכן מאיר ומבאר באמצעותה שלל נושאים הלקוחים מעולם ה'חול' – ממדע ועד אמנות, מפסיכולוגיה ועד חינוך.
הארגון קרוי על שם הפסוק: "גַּל עֵינַי וְאַבִּיטָה נִפְלָאוֹת מִתּוֹרָתֶךָ" (תהלים קיט, יח) שפירשו שה' יסיר את מה שמכסה את העיניים, כדי שנראה את הסודות של פנימיות התורה.
היסטוריה.
הארגון הוקם בשנת 1986. בתחילה הדרך היו משכתבים את נאומיו והרצאותיו של הרב גינזבורג, והיו מפיצם לקהל הרחב.
בשנת תשע"ב ייסד הארגון ישיבה קטנה "תום ודעת" בירושלים בראשות הישיבה עומד הרב אפרים ארנברג, תלמוד תורה "תורת חיים" לבנים בירושלים בראשו עומד הרב אליהו לוי (החל משנת תש"ף), ובית הספר 'יעלת חן' לבנות בניהול הרבנית א.ר. וינגורט.
לארגון שלוחה גם באנגלית, המנוהלת על ידי הרב משה גנוט - המוציאה לאור מדי שבוע את העלון wonders. כן גם קיימת שלוחה בספרדית, המוציאה לאור מדי שבוע את העלון dimensiones.
הארגון מוציא מידי שבוע ניוזלטר, באנגלית ובעברית, המכיל את החוברות שמוציא הארגון, וכן את החומרים המעובדים שהופקו על ידי העלון.
עלון נפלאות.
עלון נפלאות הוא חוברת בת לפחות 30 עמודים המכילים סיכומים (בדרך כלל טריים) של שיעורי תורה והתוועדויות חסידיות של הרב יצחק גינזבורג. בשנים תשע"ז-תשע"ט העלון נקרא בשם 'ואביטה', והחל משבועות תשע"ט השתנה עיצובו והוא מוגש בשם נפלאות. מלבד השיעור המרכזי בחוברת, קיימים בדרך כלל עוד שיעור או שניים, וכן מדורים קבועים כגון סיפור חסידי, ביאור לתורה בחסידות הכללית, מדור לילדים, מענות ותשובות, תיקון המדינה וניגון חסידי מלחניו של הרב יצחק גיזבורג. העלון מופץ בכל רחבי הארץ. בשונה מרוב העלונים, אותם מפיצים חברות שונות - חוברת זו מופצת על ידי אנשים עצמאיים ברחבי הארץ. נכון לאב תשפ"ב יש כ-475 מפיצים ברחבי הארץ.
החל משנת תשפ"ב החל לצאת גם העלון אביטה נפלאות - חוברת-בת של העלון נפלאות. העלון יוצא לאור פעם בשבועיים (בקירוב), ומכיל עיבוד של שיעור או מאמר של הרב יצחק גינזבורג. מלבד השיעור קיימים בו עוד שתי מדורים: סיפור חסידי או מענה של הרב, ו"ממבט אישי" - כתיבה של אחד התלמידים. העלון מופץ בכ-40,000 עותקים ברחבי הארץ.
עלון נוסף שמוציא לאור הארגון מידי שבוע הוא העלון wonders - עלון בדמות נפלאות באנגלית. העלון קצר מהעלון נפלאות, אך מכיל כ-16 עמודים מידי שבוע. העלון מופץ בעיקר בחו"ל.
מכון גל עיני.
בשנת תשפ"א הוקם אתר בשם "מכון גל עיני" המכיל אלפי שיעורים של הרב גינזבורג בטקסט, אלפי שיעורי-אודיו משנים קודמות (החל מתשמ"ג), וכן 155 (נכון לאב תשפ"ב) מספרי הרב. מערכת האתר מוציאה מידי שבוע ניוזלטר בו החומרים החדשים שעלו לאתר, וכן קישורים לשיעורים הקשורים לשבוע או לזמן.
את חזונו של המכון, הגדירו המערכת כך:האור שבפנימיות התורה, "תורה אור", הוא הגאולה והתרופה לעולם. במשך למעלה מ-40 שנה מלמד הרב גינזבורג את פנימיות התורה - באלפי שיעורים, ומאות מאמרים וספרים בעברית ובאנגלית, בכל קצווי הארץ והעולם, לגברים ולנשים, לקהלים שונים ומגוונים, ליהודים וגם לבני-נח.
השפה בה משתמש הרב גינזבורג היא שפת הקבלה והחסידות, בדגש על חסידות חב"ד, אך בין השיטין נבנה כאן עולם מושגים ייחודי, שפה חדשה ודרך לימוד והתבוננות מיוחדת. תורת הרב גינזבורג כוללת עושר עצום. היא מביאה אור פנימיות התורה לכל תחומי החיים - מהשוואה בין מושגי הקבלה המופשטים לתנועות הנפש הדקות והעדינות עד להתבוננות בענייני הציבור תיקון המדינה; מלימוד מעמיק בספרי הקבלה וחסידות עד להתבוננות בניצוץ האלוקי המתגלה בכל תחומי המדע; מגילוי הסודות הטמונים בעומק הפשט במקרא ועד לחשיפת המבנים הפנימיים שביסוד סוגיות הגמרא וההלכה; מהעמקה בעבודת התפלה בדורנו ועד לתובנות המעמיקות בכל הרבדים של חיי הנישואין; ועוד תחומים נוספים רבים. הספרים, והשיעורים הניחו תשתית, פתחו כיוונים, יצרו מושגים.